SELETUSKIRI

Eelnõule „Detailplaneeringu kehtetuks tunnistamine (Nurme tn 2, Haapsalu linn, Haapsalu linn)“

Haapsalu Linnavalitsuse 25. 11.2015 korraldusega nr 623 kehtestati Haapsalu linnas Nurme tn 2 kinnistu detailplaneering. Detailplaneering on tänaseks 9 aastat vana ja kinnistu uus omanik ei soovi detailplaneeringuga kavandatud olemasolevat ärihoonet laiendada ega krundile kavandatud ehitusõigust realiseerida. 

Eelnõule on tutvumiseks lisatud planeeringuala asendiplaan, põhijoonis ja seletuskiri (Lisad 1-3). Nurme tn 2 detailplaneeringu kogu dokumentatsiooniga saab tutvuda Haapsalu linna detailplaneeringute kaardirakenduses E-VALD. 
https://evald.ee/haapsalulinn/#/planeeringud/planeeringud/183000070

Planeerimisseaduse kohaselt on detailplaneering aluseks lähiaastate ehitustegevusele.

Planeerimisseaduse § 140 lg 1 punktide 1 ja 2 kohaselt võib detailplaneeringu kehtetuks tunnistada, kui planeeringu kehtestamisest on möödunud vähemalt viis aastat ja/või planeeritava kinnistu omanik soovib planeeringu elluviimisest loobuda. 

Nurme tn 2 detailplaneeringu kehtetuks tunnistamise eelnõud on tutvustatud detailplaneeringut kooskõlastanud ametkondadele ja detailplaneeringuala piirinaabritele. Detailplaneeringu kehtetuks tunnistamise osas vastuväiteid linnavalitsusele ei laekunud.

Linnavalitsus teeb ettepaneku eelnõu otsusena vastu võtta.

Aselinnapea
Helen Rammu
04.03.2025